เมกาโฮม เริงร่ายอดทะลัก ส้มหล่นลูกค้าชายแดนเออีซีพุ่ง
นางสุพรศรี นาคธนสุกาญจน์ ผู้อำนวยการฝ่ายปฏิบัติการและบริหารกลุ่มสินค้า บริษัท เมกา โฮม เซ็นเตอร์ จำกัด เปิดเผยว่า บริษัทสามารถปิดยอดขายไตรมาส 1 ปี 59 ได้กว่า 1,400 ล้านบาท เติบโต 10% ถือเป็นตัวเลขที่น่าพอใจ และดีกว่าเป้าหมายที่ตั้งไว้ รวมถึงสามารถสร้างการรับรู้ของ แบรนด์ เมกาโฮม ว่าเป็นศูนย์รวมของใช้ในบ้าน อุปกรณ์-เครื่องใช้สำนักงาน และวัสดุก่อสร้างครบวงจร ในกลุ่มลูกค้าเป้าหมายในวงกว้างมากขึ้น แผนปีนี้ บริษัทตั้งเป้าดันยอดขายเติบโต 20% ทั้งจากสาขาเดิมที่มีอยู่ 7 สาขา คือ รังสิต แม่สอด หนองคาย บ่อวิน กบินทร์บุรี มีนบุรี อรัญประเทศ และสาขาใหม่ที่ปีนี้คาดว่าจะเปิดเพิ่มอีก 4 สาขา ใช้เงินลงทุนสาขาละ 500 ล้านบาท นำร่องที่สาขาโรจนะ จ.พระนครศรีอยุธยา สาขาที่ 8 ที่พร้อมเปิดให้บริการสิ้นเดือน เม.ย.นี้,ทั้งนี้ กลยุทธ์ในการทำตลาด บริษัทยังคงมุ่งเน้นเจาะลูกค้า 3 กลุ่มหลัก คือ 1.เจ้าของโครงการ 2.ช่างผู้รับเหมา 3.เจ้าของบ้านที่กำลังก่อสร้างหรือต่อเติมและร้านค้ารายย่อย พร้อมขยายฐานไปกลุ่มประเทศประชาคมเศรษฐกิจอาเซียน (เออีซี) เพิ่มขึ้นด้วย หลังลุยแผนยุทธศาสตร์การเปิดสาขาบริเวณชายแดนติดกับประเทศเพื่อนบ้าน ทั้งเมียนมา จากสาขาแม่สอด, ลาว-เวียงจันทน์ จากสาขาหนองคาย และกัมพูชา จากสาขาอรัญประเทศ เป็นต้น และได้รับการตอบรับเป็นอย่างดีจากกลุ่มลูกค้าในประเทศเพื่อนบ้าน โดยปีที่ผ่านมาแต่ละสาขามียอดขายเพิ่มขึ้นกว่า 20% เนื่องจากมีสินค้าครบวงจร สินค้ามีคุณภาพ ราคาถูก โดยเฉพาะกลุ่ม โครงสร้างสีทาภายนอก ภายในงานระบบไฟฟ้า ประปา เครื่องใช้ไฟฟ้า เฟอร์นิเจอร์ ประกอบกับการขนส่งที่สะดวก,นางสุพรศรีกล่าวว่า เมกาโฮมยังคงมุ่งเน้นเพิ่มสมาชิกใหม่และรักษาฐานเดิมที่มีอยู่ประมาณ 300,000 รายไว้ พร้อมพัฒนาสินค้า เพื่อตอบรับธุรกิจการก่อสร้างฟื้นตัว และมาตรการต่างๆ เพื่อกระตุ้นดีมานด์จากภาครัฐ.
บริษัทสามารถปิดยอดขายไตรมาส 1 ปี 59 ได้กว่า 1,400 ล้านบาท เติบโต 10% ถือเป็นตัวเลขที่น่าพอใจ และดีกว่าเป้าหมายที่ตั้งไว้ รวมถึงสามารถสร้างการรับรู้ของ แบรนด์ เมกาโฮม ว่าเป็นศูนย์รวมของใช้ในบ้าน อุปกรณ์-เครื่องใช้สำนักงาน
ข่าวเศรษฐกิจ,สุพรศรี นาคธนสุกาญจน์,เมกาโฮม,ศูนย์รวมของใช้ในบ้าน,เครื่องใช้สำนักงาน,วัสดุก่อสร้าง,ยอดขาย,ชายแดน,เออีซี,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ